*د میدان وردګو ولایت چک ولسوالۍ کې د افغانی سرې میاشتې ټولنې او فدرېشن لخوا د کار په مقابل کې د پیسو د ورکړې پروژې لپاره په ثبت شوو کارګرو د کاری وسایلو د اخیستلو په موخه د نماینده ګۍ ریاست کې نغدې پیسې ووېشل شوې!* نن دوشنبه د روان ۱۴۴۵ سپوږمیز کال د ربیع الاول میاشتې ۱۰ مه نېټه، د افغانی سرې میاشتې ټولنې، میدان وردګ ولایتی څانګې رئیس ښاغلی! مولوی عبدالقدوس"عمر" تر څارنې لاندې، په مرکزی دفتر کې د ټولنې په کچه د چمتو والی لوی مدیر ښاغلی! سیدالرحمن "سعادت" ، د سره صلیب نړایوال فدراسیون کې د معیشت د ښه والی لوی مدیر ښاغلی! عمران الله" کامران"، مرکزی سویل لویدیځ زون کې د حوادثو سیمه اییز لوی مدیر ښاغلی! عبدالمستعان "رحمانی" او میدان وردګ ولایتی څانګې (BDRT) ټیم د غړو لخوا د یاد ولایت چک ولسوالۍ کې د کار په مقابل کې د پیسو د ورکړې پروژې لپاره په ثبت شوو کارګرو د کاری وسایلو د اخیستلو په موخه د نماینده ګۍ ریاست کې د یادې ټولنې او فدرېشن لخوا نغدې پیسې ووېشل شوې. د یادونې وړ ده، چې د یادې پروژې د چارو د لا ښه والی په موخه هر کارګر ته (۶۰۰۰) افغانۍ ورکړل شوې، چې په مجموع کې (۴۸۰۰۰۰)افغانۍ کېږی. د یادو پیسو په بدل کې به د څانګې(BDRT) ټیم د غړو تر څارنې لاندې یو شمېر کاری وسایل لکه: بېل، کولنګ، موزې، کراچۍ، خولۍ، دستکش، لاسی پمپ، جبل او... وسایل واخیستل شی او د پروژې عملی چارې به په نیږدې راتلونکو ورځو کې پیل شی.